Jan Oddvar Skisland

Jan Oddvar Skisland (født 1958) er en norsk lokalpolitiker. Han har vært ordfører i Kristiansand i to perioder. Han var ordfører fra  2003 til 2007 for Kristelig Folkeparti og fra 2019 til 2023 for  Arbeiderpartiet. I 2003 etterfulgte han Bjørg Wallevik fra Høyre. Når det gjaldt personlige stemmer ved valget, kom han på andreplass med 2 841 personlige stemmer, slått av Wallevik, som fikk 3 505 stemmer. Han ble valgt til ordfører i et valgteknisk samarbeid med SV og Arbeiderpartiet, som fikk varaordføreren, Bjarne Ugland.

Ved kommunevalget i 2011 gjorde Skisland comeback som lokalpolitiker, denne gang representerte han Arbeiderpartiet. Ved kommunevalget i 2019 var han ordførerkandidat for Arbeiderpartiet i den nye storkommunen Kristiansand. Skisland er ordfører i "nye Kristiansand" f.o.m 1.1 2020. Han er dermed første Arbeiderparti-ordfører i byen siden 1948.

Skisland er cand.theol. og har hovedfag fra Norges idrettshøgskole. Før han ble ordfører, var han tilsatt på Høgskolen i Agder og gikk til stillingen som toppsjef i , før han ble fakultetsdirektør i Universitetet i Agder.

Som ordfører i sin første periode arbeidet Skisland særlig medarbeidet for å finne løsninger for sykkel og kollektivtrafikk i Kristiansand, samt legge til rette for flere turmuligheter. Han var leder av Agderrådets universitetskomité fra 2004 til 2007.

Han har også hatt en rekke styreverv i blant annet i Friluftsrådenes landsforbund, Sørlandet sykehus, Protestfestivalen og MF Vitenskapelige Høyskole.

 Referanser 

 Eksterne lenker 
 Skisland på tredjeplass
 «Jan Oddvar Skisland ny fakultetsdirektør på kunstfag», fra nettsidene til Universitetet i Agder
 Fra KrF til Arbeiderpartiet (NRK Sørlandet)

Kategori:Lokalpolitikere i Kristiansand
Kategori:KrF-ordførere i Vest-Agder
Kategori:Ap-ordførere i Vest-Agder
Kategori:Ordførere i Kristiansand
Kategori:Idrettsklubben Start
Kategori:Norske fotballedere
Kategori:Fødsler i 1958

Kategori:Alumni fra NIH
Kategori:Personer tilknyttet Universitetet i Agder
Kategori:Norske skoleledere